Τεγέα Αφρικής

Η Τεγέα ήταν αρχαία ελληνική πόλη στην επαρχία της Βυζακηνής της βορείου Αφρικής.

Βρισκόταν περίπου στα νότια της Καρχηδόνας, νοτιοδυτικά του Αδρυμήτου και δυτικά της μικράς Λέπτιδος. Είναι η Τέγη του Κλαυδίου Πτολεμαίου. Η ονομασία ανακαλεί την Τεγέα της Κρήτης και της Αρκαδίας. Πολύ πιθανόν η αφρικανική Τεγέα να ήταν αποικία των Κρητών που είχαν συνοδεύσει τον Ηρακλή στους άθλους του κατά των Εσπερίδων. Επομένως μητρόπολη ήταν η Τεγέα στον Κίσσαμο της Κρήτης. Η άποψη αυτή ενισχύεται από το γεγονός ότι ο ίδιος ο Ηρακλής είχε εκστρατεύσει προς την ΒΔ Αφρική και εκεί κοντά στην Τεγέα είχε ιδρύσει την Εκατόμπυλο (σημερινή Κάφσα της Τυνησίας).

Στην θέση της αρχαίας Τεγέας βρίσκεται η σημερινή El Bourdjine της Τυνησίας.

Πηγές
 Κλαυδίου Πτολεμαίου Γεωγραφική υφήγησις.
 The Greek Myths, 1955 του Ρόμπερτ Γκρέιβς (Οι ελληνικοί μύθοι, μετάφρ. Λεωνίδας Ζενάκος, 2 τόμ. Αθήνα: Κάκτος, 1998).
 Βυζακηνής.
 

Αρχαίες πόλεις της Αφρικής